钦定古今图书集成/明伦汇编/家范典/第011卷 > 孝经 > 《谏诤章第十五》
## 钦定古今图书集成/明伦汇编/家范典/第011卷 > 孝经 > 《谏诤章第十五》

曾子曰：“若夫慈爱恭敬，安亲扬名，则闻命矣。敢问子
从父之令，可谓孝乎？”子曰：“是何言与！是何言与？昔者，
天子有争臣七人，虽无道不失其天下；诸侯有争臣
五人，虽无道不失其国；大夫有争臣三人，虽无道不
失其家；士有争友，则身不离于令名；父有争子，则身
不陷于不义。故当不义，则子不可以不争于父，臣不”
可以不争于君。故当不义则争之。从父之令。又焉得
为孝乎。